open-index/open-wikipedia-markdown huggingface dataset:
ছোট পিয়ালী

**ছোট পিয়ালী** (বৈজ্ঞানিক নাম: *Aspidoparia jaya*), (ইংরেজি: **jaya**) হচ্ছে **Cyprinidae** পরিবারের *Aspidoparia* গণের একটি স্বাদুপানির মাছ।

## বর্ণনা
ছোট পিয়ালী মাছের লম্বা দেহ পার্শ্বীয়ভাবে চাপা। মুখ ছোট, নিম্নমুখী ও নিচের ঠোট বিহীন। স্পর্শী অনুপস্থিত। তুণ্ড ভোঁতা। নিচের চোয়াল অর্ধচন্দ্রাকার অস্থিময় ও ধারালো প্রান্ত বিশিষ্ট। রুপালি বর্ণের শরীর কিন্তু কালচে রঙের হয়। প্রতিবছর এ মাছের শরীরের আঁইশ ঝড়ে যায় ও নতুন আঁইশ তৈরি হয়।

## বিস্তৃতি
ভারত, বাংলাদেশ, আফগানিস্তান, নেপালে অঞ্চলে পাওয়া যায়।

## খাদ্যাভ্যাস
এই মাছ জলাশয়ের তলদেশ ও মধ্যস্তরের খাবার গ্রহণ করে থাকে। অর্থাৎ জলাশয়ের এসব স্তরের খাদ্য গ্রহণকারী অন্যান্য প্রজাতির মতই এরা ক্ষুদ্র উদ্ভিদ কণা, প্রাণী-কণা, আবর্জনা, জলজ আগাছার অবশিষ্টাংশ, জৈবপদার্থ সমৃদ্ধ কাদা, শেওলা ইত্যাদি গ্রহণ করে।

## স্বভাব ও আবাস্থল
দুপানির এই মাছ সমতল ও পাহাড়ি এলাকার পুকুর ও ঝর্ণার মতো ছোট ছোট প্রবহমান জলপ্রবাহে বাস করে।

## অর্থনৈতিক গুরুত্ব
এ মাছ অত্যন্ত সুস্বাদু ও উচ্চ খাদ্যমান সমৃদ্ধ হওয়ায় নির্বিচারে আহরণ করা হয়। বাংলাদেশে একক প্রজাতি হিসেবে এই মাছের উৎপাদন তথ্য পাওয়া যায়না। তবে বাহারি মাছ হিসাবে এর অর্থনৈতিক গুরুত্ব আছে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:আফগানিস্তানের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
দেওয়ান তৈমুর রাজা চৌধুরী

**দেওয়ান তৈমুর রাজা চৌধুরী** (১৯১৭ - ১৯৯৭) হলেন একজন বাংলাদেশী মরমী গীতকার, রাজনীতিবিদ ও প্রাক্তন সংসদ সদস্য। ১৯৭৯ সালে গঠিত জিয়াউর রহমান মন্ত্রিসভার যোগাযোগ প্রতিমন্ত্রী ছিলেন।

## জন্ম ও শিক্ষা
তৈমুর রাজা চৌধুরী সিলেট জেলার বিশ্বনাথ থানার ঐতিহ্যবাহী রামপাশা গ্রামে ১৯১৭ সালের ৫ই নভেম্বর রোজ শুক্রবার জন্ম গ্রহণ করেন। তার পিতার নাম দেওয়ান একলিমুর রাজা চৌধুরী এবং মায়ের নাম মেহেরজান বানু। তার পিতামহ জগৎ বিখ্যাত মরমি কবি দেওয়ান হাছন রাজা চৌধুরী। তার প্রাথমিক শিক্ষা গ্রামের রাজাগঞ্জ প্রাথমিক বিদ্যালয়ে শুরু হয়। সেখানে কিছুদিন অধ্যয়নের পর তাকে ধর্মীয় শিক্ষা দেওয়ার জন্য সিলেট সরকারি আলীয়া মাদ্রাসায় ভর্তি হন। অত্র মাদ্রসায় তিনি বাংলা উর্দু আরবী ও ফার্সি ভাষায় জ্ঞান লাভ করেন। এরপর তিনি সিলেট রসময় উচ্চ বিদ্যালয় ও সিলেট  সরকারী উচ্চ বিদ্যালয়ে লেখাপড়া করেন অতপর তিনি সিলেট ঐতিহ্যবাহী সরকারী মুরারিচাঁদ কলেজে লেখাড়া করেন। কলেজ জীবনের সহপাটীদের মধ্যে উল্লেখযোগ্য ছিলেন জেনারেল আতাউল গনি ওসমানী, ড. মোহাম্মদ আব্দুর রশীদ ও আমীনুর রশীদ চৌধুরী।

## কর্মজীবন
দেওয়ান তৈমুর রাজা চৌধুরী কর্মজীবনে প্রথম দিকে তার পিতার আসামের আলিজান কোল মাইন, থিপুরার রূপামুখী, সোনামুখী এবং সিলেটের মৌলভী বাজার চা বাগানের পরিচালনার দায়িত্ব গ্রহণ করেন পরিচালক হিসাবে। তিনি ১৯৪৭ থেকে ১৯৫০ সাল পর্যন্ত তিন বছর অনারারী ম্যাজিস্ট্রেটের দায়িত্ব পালন করেন। ব্রিটিশ শাসনামলে তিনি তিন বছর ঋণ শালিসী বোডের সদস্য হিসাবে দায়িত্ব পালন করেন।

## রাজনীতি
দেওয়ান তৈমুর রাজা চৌধুরী ছাত্র জীবন থেকেই রাজনীতির সাথে জরিত ছিলেন। তিনি আসাম প্রাদেশিক মুসলিম ছাত্র ফেডারেশনের সম্পাদক ছিলেন। এরপর সিলেট পৌরসভার চেয়ারম্যান নির্বাচিত হন। ১৯৪৬ গনভোটে আসাম প্রাদেশিক পরিষদের সদস্য নির্বাচিত হন। সে সময় তিনি কিছুদিন আসাম প্রাদেশিক মুসলিম লীগের ভারপ্রাপ্ত সাধারণ সম্পাদকের দায়িত্ব পালন করেন। ১৯৪৭ সালের পর পাকিস্তান প্রাদেশিক পরিষদের সদস্য লাভ করেন এবং খাজা নাজিম  উদ্দীনের মন্ত্রী সভার সংসদীয় সম্পাদক নিযুক্ত হন। তিনি এ দায়িত্ব একনাগারে ৬বছর পালন করেন। তিনি কিছুদিন সিলেট জেলার বেসরকারী জেল পরিদর্শক ছিলেন দেওয়ান তৈমুর রাজা চৌধুরী ১৯৬৫ সালে বিশ্বনাথ, জগন্নাতপুর, নবীগঞ্জ নির্বাচনী এলাকা হতে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭৯ সালের জাতীয় সংসদ নির্বাচনে বি এন পীর ধানের শীষের প্রাথী হয়ে সিলেট-৭ আসনের (দক্ষিণ সুরমা-বিশ্বনাথ) নির্বাচনী এলাকার সংসদ সদস্য নির্বাচিত হলে তিনি জিয়াউর রহমানের মন্ত্রী সভার যোগাযোগ প্রতিমন্ত্রীর দায়িত্ব পালন করেন।

## তথ্যসূত্র

## বহিঃসংযোগ
*

বিষয়শ্রেণী:১৯১৭-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশের মন্ত্রী
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সিলেট জেলার রাজনীতিবিদ
বিষয়শ্রেণী:সিলেট সরকারি আলিয়া মাদ্রাসার প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:আসাম আইনসভার সদস্য ১৯৪৬-১৯৫২
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:রসময় মেমোরিয়াল উচ্চ বিদ্যালয়ের প্রাক্তন শিক্ষার্থী
পারমাণবিক বিদ্যুৎ উৎপাদন কেন্দ্র

[thumb|[ব্রুস পারমাণবিক বিদ্যুৎ উৎপাদন কেন্দ্র (কানাডা), বিশ্বের বৃহত্তম বিদ্যুৎ উৎপাদন কেন্দ্র।]]
**নিউক্লীয় বিদ্যুৎ উৎপাদন কেন্দ্র** বা **পারমাণবিক বিদ্যুৎ উৎপাদন কেন্দ্র** একটি তাপবিদ্যুৎ কেন্দ্র যার তাপ উৎস একটি পারমাণবিক চুল্লী। অন্যসব প্রচলিত তাপ বিদ্যুৎ কেন্দ্রের মত এর তাপ দিয়েও বাষ্প উৎপন্ন করা হয় এবং উৎপাদিত বাষ্প একটি বৈদ্যুতিক উৎপাদক বা জেনারেটরে সংযুক্ত স্টীম টারবাইন ঘুরিয়ে বিদ্যুৎ তৈরি করে। ২০১৮ সালে    আইএইএ (IAEA) প্রতিবেদন মতে ৩০ টি দেশে ৪৫০ টি পারমাণবিক বিদ্যুৎ চুল্লির কর্মকাণ্ড পরিচালনা হচ্ছে।    পরমাণু শক্তি কেন্দ্র সাধারণত বেস লোড স্টেশন হিসেবে বিবেচনা করা হয় যেহেতু জ্বালানি মোট উৎপাদন খরচের একটি ছোট অংশ। অপারেশন এবং রক্ষণাবেক্ষণ এবং  জলবিদ্যুৎ স্টেশন সহ জ্বালানী খরচ তুলনামূলক  কম হওয়ায়  বেস লোড ক্ষমতা সরবরাহকারী হিসেবে এরা উপযুক্ত। নিউক্লিয় জ্বালানীর বর্জ্য ব্যাবস্থাপনার খরচ যদিও অনির্ধারিত। পারমাণবিক চুল্লিতে মডারেটর হিসেবে ব্যবহৃত হয় "বোরন বা ক্যাডমিয়াম দণ্ড"

## ইতিহাস
১৯৪৮ সালের ৩ সেপ্টেম্বর যুক্তরাষ্ট্রের টেনেসি অঙ্গরাজ্যে ওকে ব্রিজের এক্স-১০ গ্রাফাইট চুল্লী ছিল প্রথম পারমাণবিক শক্তিকেন্দ্র যেখানে প্রথমবারের জন্য পারমাণবিক শক্তি দ্বারা উৎপন্ন বিদ্যুৎ দিয়ে একটি আলোর বাল্ব জ্বালানো হয়। দ্বিতীয়বার ১৯৫১ সালের ২০ ডিসেম্বর যুক্তরাষ্ট্রের আইডাহো অঙ্গরাজ্যের আর্কোর কাছাকাছি ইবিআর-১ পরীক্ষামূলক স্টেশনে বৃহৎ পরিসরে পরীক্ষার ঘটনা ঘটে। ১৯৫৪ সালের ২৭ জুন বিশ্বের প্রথম পারমাণবিক শক্তিকেন্দ্র থেকে শক্তি গ্রিডে বিদ্যুৎ উৎপাদন তৎকালীন সোভিয়েত ইউনিয়নের অবনিনিস্ক শহরে শুরু হয়।

## ভারতের পারমাণবিক বিদ্যুৎ উৎপাদন কেন্দ্র
২০২১ সালের হিসেব অনুযায়ী ভারত বিশ্বের মধ্যে ত্রয়োদশতম পারমাণবিক শক্তি উৎপাদক দেশ। বর্তমানে ভারতে সাতটি পারমাণবিক বিদ্যুৎ কেন্দ্র আছে । তা থেকে ২০২১ - ২০২২ সালে ৪৭.০২ টেরাওয়াট শক্তি উৎপাদিত হয়। যা দেশের মোট বিদ্যুৎ শক্তির ৩.১১ শতাংশ। ভারতের পারমাণবিক বিদ্যুৎ উৎপাদন কেন্দ্র গুলি নিম্নরূপ:

* কুদানকুলাম (তামিলনাডু)-কুদানকুলাম অ্যাটমিক পাওয়ার স্টেশন।
* তারাপুর (মহারাষ্ট্র)-তারাপুর অ্যাটমিক পাওয়ার স্টেশন।
* রাওয়াতভাতা(রাজস্থান)-রাজস্থান অ্যাটমিক পাওয়ার স্টেশন।
* কালপক্কম (তামিলনাড়ু)- চেন্নাই অ্যাটমিক পাওয়ার স্টেশন।
* নারোরা(উত্তরপ্রদেশ)-নারোরা অ্যাটমিক পাওয়ার স্টেশন।
* কাকরাপার(গুজরাট)-কাকরাপার অ্যাটমিক পাওয়ার স্টেশন।
* কৈগা (কর্ণাটক)-কর্ণাটক অ্যাটমিক পাওয়ার স্টেশন।

## তথ্যসূত্র

## বহিঃসংযোগ

* পারমাণবিক বিদ্যুৎকেন্দ্রগুলির জন্য অ-ধ্বংসাত্মক পরীক্ষা
* পারমাণবিক শর্তাদির শব্দকোষ 

বিষয়শ্রেণী:পারমাণবিক শক্তি
বিষয়শ্রেণী:মার্কিন উদ্ভাবন
বিষয়শ্রেণী:রুশ উদ্ভাবন
বিষয়শ্রেণী:সোভিয়েত উদ্ভাবন
বিষয়শ্রেণী:পারমাণবিক বিদ্যুৎ কেন্দ্র
জেজে লালপেখলুয়া

**জেজে লালপেখলুয়া** (জন্ম - ৭ জানুয়ারি ১৯৯১) একজন পেশাদার ভারতীয় ফুটবলার যিনি চেন্নাইয়িন ফুটবল ক্লাব এর হয়ে খেলেন।

## তথ্যসূত্র

বিষয়শ্রেণী:মিজোরাম
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:চেন্নাইয়িন ফুটবল ক্লাবের খেলোয়াড়
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আই-লিগের খেলোয়াড়
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:মিজো ব্যক্তি
বিষয়শ্রেণী:ভারতীয় পুরুষ ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
মোরারী

**মোরারী** (বৈজ্ঞানিক নাম: *Aspidoparia morar*) (ইংরেজি: **Aspidoparia**)হচ্ছে **Cyprinidae** পরিবারের *Aspidoparia* গণের একটি স্বাদুপানির মাছ।

## বর্ণনা
দেহ লম্বা এবং প্রায় চোঙাকৃতির। মুখ অবতল; চোয়াল ছোট, নিম্নচোয়ালে অর্ধচন্দ্রাকৃতির ও তীক্ষ্ণ একটি অস্থিগঠিত ধার বিদ্যমান। পাখনাগুলো হলুদ বর্ণের। পার্শ্ব দিকে একটি উজ্জ্বল আঁকা-বাঁকা রেখা দেখতে পাওয়া যায়। পাখনাগুলোর বর্ণ গাঢ় হলুদ। পৃষ্ঠ, বক্ষ এবং পুচ্ছ পাখনার কিছু অংশ গোলাপি বর্ণের।

## স্বভাব ও আবাস্থল
এরা জলাশয়ে তলদেশ ও উপরিভাগ উভয় অংশেই বসবাস করে। সাধারণত স্রোত বিশিষ্ট নদী ও ঝর্ণায় এদের পাওয়া যায়। চলন বিলেও এদের উপস্থিতি রয়েছে।

## বিস্তৃতি
এই প্রজাতির মাছ বাংলাদেশ, ভারত, শ্রীলঙ্কা, পাকিস্তান, ইরান, আফগানিস্তান, নেপাল, মায়ানমার, থাইল্যান্ড এ পাওয়া যায়।

## অর্থনৈতিক গুরুত্ব
মোরারী বাংলাদেশে খাবারের মাছ হিসেবে এর প্রচলন রয়েছে। তবে একক প্রজাতি হিসেবে এই মাছের উৎপাদন তথ্য পাওয়া যায় না। বাজারে এটি টাটকা অবস্থায় পাওয়া যায়। ভারতের মৎস্যখাতে এর কোন গুরুত্ব নেই।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:শ্রীলঙ্কার মাছ
বিষয়শ্রেণী:পাকিস্তানের মাছ
বিষয়শ্রেণী:ইরানের মাছ
বিষয়শ্রেণী:আফগানিস্তানের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
সঙ্গীতা মুখোপাধ্যায়

** সঙ্গীতা মুখোপাধ্যায়** হলেন এক জন মহিলা ভারতীয় বিজ্ঞানী।তিনি ভূবনেশ্বরের রিজিওনার মেডিক্যাল রিসার্চ সেন্টার থেকে পিএইডি ডিগ্রি লাভ করেন। তিনি গোদ রোগের অনাক্রমতা বিষয়ক গবেষণা করেছে।তিনি গোদ রোগের ড্রাগ সিইডি এর প্রতিক্রিয়া বিষয়ক ঘটনা তুলে ধরেন   যা অ্যান্টিবডি নির্ভর।

## শিক্ষা জীবন

## কর্ম জীবন

## পুরস্কার
* ইলেক্টেট মেম্বার অফ আমেরিকান অ্যাসোসিয়েসন অফ ইমোনোলজিস্ট, ইউএসএ, ২০১০।
* ফেলো অফ .দ্যা ন্যাশেনাল অ্যাকাডেমি অফ সাইন্স, ভারত, ২০১০
* ফেলো অফ .দ্যা ন্যাশেনাল অ্যাকাডেমি অফ সাইন্স, ভারত (NASI),এলাহাবাদ, ভারত ২০১০।

## সদস্যপদ
* ইন্ডিয়ান সাইন্স কংগ্রেস অ্যাসোসিয়েসন, ভারত,(Life member), মেম্বার আইডি নং: এল১১৩৬৪
* ইন্ডিয়ান ইমিনোলজি সোসাইটি,ভারত (Life member),
* মলিকোলার ইমিউনোলজি ফোরাম,ভারত (আজীবন সদস্যা)
## আরও দেখুন
* অপর্ণা দত্ত গুপ্তা

## তথ্যসূত্র

বিষয়শ্রেণী:ভারতীয় বিজ্ঞানী
সিরাজউদ্দীন আহমেদ

**সিরাজউদ্দীন আহমেদ** (জন্ম: অজানা - মৃত্যু: ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
সিরাজউদ্দীন আহমেদের জন্ম নরসিংদী জেলার সদর উপজেলার পাঁচদোনা ইউনিয়নের নেহাব গ্রামে। সাত ভাইবোনের মধ্যে তিনি ছিলেন সবার ছোট। তার বাবার নাম মো. জোবেদ আলী এবং মায়ের নাম ঘোষেদা বেগম। তার স্ত্রীর নাম আলেয়া বেগম। তার চার ছেলে এক মেয়ে। 

## কর্মজীবন
১৯৭১ সালে সিরাজউদ্দীন আহমেদ চাকরি করতেন পাকিস্তান নৌবাহিনীতে। ফেব্রুয়ারি মাস থেকে তিনি ছুটিতে বাড়ি ছিলেন। ছুটি শেষ হলেও চাকরিতে আর যোগ দেননি। মুক্তিযুদ্ধ শুরু হলে যুদ্ধে দেন। প্রতিরোধযুদ্ধকালে নরসিংদীর পাঁচদোনার যুদ্ধে তিনি সক্রিয়ভাবে অংশ নেন। এই যুদ্ধের পর তিনি স্থানীয় ছাত্র-যুবকদের সংগঠিত করে প্রশিক্ষণ দিতে থাকেন। নরসিংদীর পতন হলে তিনি সংগঠিত ছাত্র-যুবকদের সঙ্গে নিয়ে ভারতে যান। কয়েক দিন পর এলাকায় ফিরে স্থানীয় আরও কিছু ছাত্র-যুবককে সংগঠিত করে প্রশিক্ষণের জন্য ভারতে পাঠান। তারা ভারত থেকে প্রশিক্ষণ নিয়ে ফিরে এসে তার অধীনে গেরিলা যুদ্ধ করেন। নরসিংদী সদর থানা ও এর আশপাশ এলাকায় অনেক যুদ্ধে তিনি অংশ নেন।

## মুক্তিযুদ্ধে ভূমিকা
১৯৭১ সালের ১৩ আগস্ট নরসিংদী জেলার অন্তর্গত জিনারদী (ঘোড়াশালের পাশে) পাকিস্তান সেনাবাহিনী এখানে একটি ক্যাম্প স্থাপন করে। ১৩ আগস্ট দুপুরে মুক্তিযোদ্ধারা জিনারদীতে আক্রমণ করেন। আড়াই ঘণ্টা যুদ্ধের পর ১৫ জন পাকিস্তানি সেনা মুক্তিযোদ্ধাদের কাছে আত্মসমর্পণ করে। সাতজন পালিয়ে যায়। একজন নিহত হয়। এরপর মুক্তিযোদ্ধারা জিনারদী রেলস্টেশন ধ্বংস করেন। এই যুদ্ধে সিরাজউদ্দীন আহমেদ অসীম সাহস ও বীরত্ব এবং কৌশল প্রদর্শন করেন। তারা ছিলেন মাত্র কয়েকজন। মূলত তার কৌশলী ভূমিকার জন্যই পাকিস্তানি সেনারা সেদিন পরাজিত হয়। সিরাজউদ্দীন আহমেদের নেতৃত্বে মুক্তিযোদ্ধারা অতর্কিতে আক্রমণ চালালেন পাকিস্তান সেনাবাহিনীর ক্যাম্পে। আকস্মিক আক্রমণে হকচকিত পাকিস্তানি সেনারা। কিছুক্ষণ পর তাদের দিক থেকে শুরু হলো প্রতিরোধ। তুমুল যুদ্ধ চলতে থাকল। আড়াই ঘণ্টা ধরে চলা যুদ্ধে শেষ পর্যন্ত মুক্তিযোদ্ধারাই বিজয়ী হলেন। 
এ যুদ্ধ নিয়ে মুক্তিবাহিনীর ২ নম্বর সেক্টরের অধিনায়ক খালেদ মোশাররফ জানিয়েছিলেন, আগস্ট মাসের ১৩ তারিখে আমাদের একটি গেরিলা দল পাকিস্তানি সেনাদের জিনারদী ক্যাম্প আক্রমণ করে। আড়াই ঘণ্টা যুদ্ধের পর একজন নিহত, ১৫ জন আত্মসমর্পণ করে। সাতজন পালিয়ে যায়। গেরিলারা জিনারদী রেলস্টেশন সম্পূর্ণভাবে ধ্বংস করে দেয়। টেলিফোন যোগাযোগও তারা ধ্বংস করে। টিকিট ও অন্যান্য কাগজপত্র জ্বালিয়ে দেয়। ক্যাম্প থেকে আমাদের গেরিলারা একটি হালকা মেশিনগান, ১১টি রাইফেল, হালকা মেশিনগানের ৪৫০০ গুলি, ১টি স্টেনগান ও ১০০ রাউন্ড গুলি, ১০টি বেল্ট, ২৬ জোড়া বুট, ১৭ ক্যান আটা, ১১ পেটি দুধ ও আরও জিনিসপত্র উদ্ধার করা হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৭২-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নরসিংদী জেলার ব্যক্তি
অসীম রায়

**অসীম রায়** () (৭ মার্চ ১৯২৭ - ৩ এপ্রিল ১৯৮৬) একজন বাঙালি সাহিত্যিক ও প্রথিতযশা সাংবাদিক।
## প্রারম্ভিক জীবন
অসীম রায়ের জন্ম ভোলা, বরিশাল জেলায়। পিতার নাম ছিল ভবেশচন্দ্র রায়। মাতা জ্যোৎস্না দেবী । ১৯৩৮ সালে জলপাইগুড়ি থেকে কলকাতায় এসে ভবানীপুর মিত্র ইনস্টিটিউশনে সপ্তম শ্রেণীতে ভর্তি হন। ১৯৪৬ সালে কলকাতার প্রেসিডেন্সী কলেজ থেকে ইংরিজি অনার্স সহ স্নাতক । ছাত্রাবস্থায় ১৯৪৬ সালের ২৯ জুলাই ডাক ও তার বিভাগের ধর্মঘটের সমর্থনে মিছিলে যোগ দেন। ১৯৪৮ সালে কলকাতা বিশ্ববিদ্যালয় থেকে ইংরিজি সাহিত্যে স্নাতকোত্তর ডিগ্রি লাভ, স্বর্ণপদক সহ।

## সাংবাদিকতা
দ্য স্টেটসম্যান ইংরাজী দৈনিকের সম্পাদনার মাধ্যমে তার সাংবাদিক জীবন শুরু হয়। প্রকাশকালের শুরু থেকে তিনি এখানে সাংবাদিকতা করেছেন।।
## সাহিত্য
অসীম রায়ের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তার উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত পাঠকমহলে। তার প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'একালের কথা (অক্টোবর ১৯৫৭)', 'দেশদ্রোহী (চৈত্র ১৩৬৮)' এবং 'আবহমানকাল (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'অনি(১৯৫২)', না (১৯৫২),ধোয়া-ধুলো-নক্ষত্র (১৯৫৬), সলবেলো বাড়ীওয়ালা বাংলাদেশ (১৯৫৮), । নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তার গল্প 'অসংলগ্ন কাব্য (১৯৭৩)' এক মর্মস্পর্শী আখ্যান পেশ করে সেই সময়ের দলিল হিসেবে।
## মৃত্যু
সাহিত্যিক অসীম রায় ৩ এপ্রিল ১৯৮৬ খ্রিষ্টাব্দে মারা যান।

## তথ্যসূত্র

## বহিঃসংযোগ

বিষয়শ্রেণী:১৯২৭-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:বাঙালি লেখক
নিজাম উদ্দিন হাজারী

**নিজাম উদ্দিন হাজারী** (জন্ম: ১লা জানুয়ারি ১৯৬৬) হলেন ফেনী জেলায় বসবাসকারী একজন রাজনীতিবিদ ও সংসদ সদস্য। তিনি বাংলাদেশের দশম ও একাদশ জাতীয় সংসদ নির্বাচনে ফেনী-২ আসন থেকে পরপর তিনবার সদস্য নির্বাচিত হন।

## প্রাথমিক জীবন
নিজাম হাজারী ১৯৬৬ সালের ১লা জানুয়ারি জন্মগ্রহণ করেন। তার পিতার নাম কমিশনার জয়নাল আবেদীন। ফেনীর হাজারী বাড়ি সাবেক এমপি জয়নাল হাজারীর নানার বাড়ি। সেই হিসাবে তিনি জয়নাল হাজারীর দূর সম্পর্কের মামাতো ভাই। তিনি চট্টগ্রাম সরকারি কমার্স কলেজে ও ওমর গনি এমইএস কলেজের প্রাক্তন ছাত্র।

## রাজনৈতিক জীবন
নিজাম হাজারী চট্টগ্রাম কমার্স কলেজ থেকে উচ্চ মাধ্যমিক পাশ করার পর ওমর গনি এমইএস কলেজের ছাত্র থাকাকালীন সময়ে চট্টগ্রামের মেয়র আ.জ.ম নাছির উদ্দিনের ছত্রছায়ায় রাজনীতিতে জড়িয়ে পরেন। চট্টগ্রাম থেকেই তিনি এইচএসসি এবং বিকম পাস করেন। তিনি চট্টগ্রাম মহানগরস্থ ডবলমুরিং থানা ছাত্রলীগের একাংশের সভাপতি ছিলেন। পরবর্তীতে কেন্দ্রীয় যুবলীগের কার্যনির্বাহী কমিটির সদস্য নির্বাচিত হন।  ১৯৯২ সালের ২২ মার্চ তিনি প্রথম কারাগারে যান। তিনি ২০১১ সালের ১৮ জানুয়ারির নির্বাচনে ফেনী পৌরসভার মেয়র নির্বাচিত হন। ২০১২ সালে তিনি ফেনী জেলা আওয়ামীলীগ এর সাধারণ সম্পাদকের দায়িত্ব পান। ২০১৪ সালের ৫ জানুয়ারি দশম জাতীয় সংসদ নির্বাচনে ফেনী-২ আসন থেকে তিনি বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে নিজাম হাজারী আওয়ামী লীগের মনোনয়নে আবারও সংসদ সদস্য নির্বাচিত হন।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ফেনী জেলার রাজনীতিবিদ
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশের মেয়র
অপর্ণা দত্ত গুপ্তা

**অপর্ণা দত্ত গুপ্তা** হলেন এক জন ভারতীয় মহিলা বিজ্ঞানী।তিনি এক জন শিক্ষিকা প্রাণী বিজ্ঞান ও স্কুল অফ লাইফ সাইন্স, হায়দ্রাবাদ বিশ্ববিদ্যালয়। তিনি উদ্ভিদবিদ্যা, ডোভলপমেন্ট বোটানি,এন্ডোক্রিনোলজি প্রভৃতি বিষয়ে গবেষণা করেছে।তিনি পতঙ্গের শারীবিদ্যা, কীটপতঙ্গ নিয়ন্তন প্রভৃতি বিষয়ে গবেষণা পত্র তৈরি করেছেন।তার সবচেয়ে উল্লেখ যোগ্য কাজ হল *পতঙ্গের ফ্যাট বডি* বিষয়ক গবেষণা।

## শিক্ষা গ্রহণ
তিনি তার পি.এইডি ডিগ্রি লাভ করেন বারাণসি হিন্দু বিশ্ববিদ্যালয় থেকে।তিনি বর্তমানে আইএনএসএ, এনআইএসআই এবং আইএএসসি ওর সদস্যা।

## কর্ম জীবন
তিনি এক জন ফুলব্রাইট স্কোলার এবং ভিজিটিং সাইন্সটিস্ট হিসাবে ১৯৮৪-১৯৮৫ সালে মার্কিন যুক্তরাষ্ট্রের ** মারকুয়েটা বিশ্ববিদ্যালয়ে ** কাজ করেছেন।২০০৩ সাল থেকে ২০০৭ সাল পর্যন্ত অপর্ণা দত্ত গুপ্তা হায়দ্রাবাদ বিশ্ববিদ্যালয়-এর প্রাণিবিদ্যা বিভাদের প্রধান হিসাবে নিযুক্ত ছিলেন।
## সদস্য পদ ও পুরস্কার
তিনি বহু পুরস্কার ও সদস্য পদ লাভ করেছেন।

* NSA-JSPS Bilateral Exchange Fellow, মিয়াজাকি বিশ্ববিদ্যালয়, জাপান, (২০১২)
* INSA-DFG International Exchange Fellow, হামবার্গ বিশ্ববিদ্যালয়, জার্মানি, (২০০৮)
* DST-DAAD Exchange Fellow, য়ুর্জবার্গ বিশ্ববিদ্যালয়, জার্মানি ,(১৯৯৭-২০০৩)
* INSA Exchange Fellowship, Czech Academy of Sciences, Czech Republic (2000).
* Indo-German Exchange Programme Fellow, টুবিনজেন বিশ্ববিদ্যালয়,জার্মানি, (১৯৯১)।
## আরও
* অশিমা আনন্দ

## তথ্যসূত্র

বিষয়শ্রেণী:ভারতের মহিলা বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বৈজ্ঞানিক লেখক
বিষয়শ্রেণী:ভারতীয় বংশাণুবিদ
বিষয়শ্রেণী:১৯৫৩-এ জন্ম
অশিমা আনন্দ

** অশিমা আনন্দ** হলেন এক জন দিল্লির বল্লোভ ভাই প্যাটেল চেস্ট ইন্সটিটিউট-এর প্রধান পরিদর্শক ও প্রধান বৈজ্ঞান আধিকারীক ।তিনি শ্বাসতন্ত্র বিষয়ক এক জন বিশেষজ্ঞ ।

## জীবন
২৭ জুলাই ১৯৫০ সালে অশিমা আনন্দ দিল্লিতে জন্ম গ্রহণ করেন।এর পর বিদ্যালয়ের পড়াশোনা করেন দিল্লি ও শ্রীনগরে।. ।এর পর তিনি ১৯৬৯ সালে মিরান্ড হাউস কলেজ থেকে বি.এসসি ডিগ্রি , ১৯৭১ সালে জুয়োলোজি বিষয়ে এম.এসসি ডিগ্রি ও ১৯৭৮ সালে পি.এইচডি ডিগ্রি লাভ করেন বল্লোভভাই প্যাটেল চেস্ট ইন্সটিটিউট থেকে দিল্লি বিশ্ববিদ্যালয়-এর অধিনে।

## আরও
* কবিতা শাহ্
* সোনিয়া নিত্যানন্দ
* পুনম সালোত্রা
* রাজেশ্বরী চট্টোপাধ্যায়
* অন্নপূর্ণা সুব্রমনিয়াম

## তথ্যসূত্র

বিষয়শ্রেণী:ভারতের মহিলা বিজ্ঞানী
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিকিৎসাবৈজ্ঞানিক গবেষক
বিষয়শ্রেণী:ভারতীয় চিকিৎসাবৈজ্ঞানিক গবেষক
অরিন্দম শীল

**অরিন্দম শীল** (জন্ম ১৯৬৪) একজন ভারতীয় চলচ্চিত্র অভিনেতা, পরিচালক এবং প্রযোজক। তার পরিচালিত উল্লেখযোগ্য চলচ্চিত্রগুলো হলো: *আবর্ত*, *[[এবার শবর]]*, *[[হর হর ব্যোমকেশ]]* ও *[[ঈগলের চোখ]]*।

## প্রথম জীবন
১৯৬৪ সালের ১২ই মার্চ শীল উত্তর কলকাতার এক ঐতিহ্যবাহী যৌথ পরিবারে জন্মগ্রহণ করেন। তিনি কলকাতার সেন্ট জোসেফস কলেজ ও সেন্ট জেভিয়ার্স কলেজ থেকে আইসিএসই, আইএসসি এবং বিকম (অনার্স) সমাপ্ত করেন। পরে কলকাতা বিশ্ববিদ্যালয়ের ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট থেকে এমবিএ ডিগ্রি নেন। অভিনেতা হবার জন্যে তিনি আমেরিকায় পিএইচডির সুযোগ ত্যাগ করেন। ২০১২ সালে তার পরিচালিত প্রথম চলচ্চিত্র *আবর্ত* দর্শক-সমালোচকদের কাছে সমাদৃত হয়। এরপর থেকে শীল এবং তার কোম্পানি নাথিং বিয়ন্ড সিনেমা একের পর এক নির্মাণ করেছে *দ্য বং কানেকশন*, *ভায়া দার্জিলিং*, *০৩৩*, *ব্রেক ফেল*, *শুকনো লঙ্কা*, *নোবেল চোর*, *কাহানি*, *সানডে*, *ডিটেকটিভ ব্যোমকেশ বক্সী*, *টিইথ্রিএন*, *মেরি পেয়ারি বিন্দু* এবং অন্যান্য।

## চলচ্চিত্রপঞ্জী

### পরিচালনা
* *আবর্ত* (২০১৩)
* *[[এবার শবর]]* (২০১৫)
* *[[হর হর ব্যোমকেশ]]* (২০১৫)
* *[[স্বাদে আহ্লাদে]]* (২০১৫) (মূলত জি বাংলায় প্রচারিত)
* *[[ঈগলের চোখ]]* (২০১৬)
* *[[ব্যোমকেশ পর্ব]]* (২০১৬)
* *দুর্গা সহায়* (২০১৭)
* *আসছে আবার শবর* (২০১৮)
* *[[মিতিনমাসি (চলচ্চিত্র)]]* (২০১৯)
* জঙ্গলে মিতিন মাসি (২০২৩)

### অভিনয়
* *[[ঈগলের চোখ]]* (২০১৬)(ক্যামিও)
* *[[হর হর ব্যোমকেশ]]* (২০১৫)(ক্যামিও)
* *[[শুধু তোমারই জন্য]]* (২০১৫) (নয়নতারা চরিত্রের পিতা)
* *বুনো হাঁস* (২০১৪)
* *কাল মধুমাস* (২০১৩)
* *টার্গেট কলকাতা* (২০১৩)
* *আসবো আর একদিন* (২০১২)
* *ল্যাপটপ* (২০১২)
* *নোবেল চোর* (২০১২)
* *ভালো মেয়ে খারাপ মেয়ে* (২০১১)
* *আরেকটি প্রেমের গল্প* (২০১০)
* *একটি তারার খোঁজে* (২০১০)
* অন্তহীন... (২০০৯)
* *[[সব চরিত্র কাল্পনিক]]* (২০০৯)
* *ব্রেক ফেল* (২০০৯)
* *ভায়া দার্জিলিং* (২০০৮)
* *টলি লাইটস* (২০০৮)
* *চলো লেটস গো* (২০০৮)
* *বো ব্যারাকস ফরএভার* (২০০৭)
* *দ্য বং কানেকশন* (২০০৭)
* *বোস : দ্য ফরগটেন হিরো* (২০০৫)
* *দ্বিতীয় পক্ষ* (২০০৪)
* *মাহুলবনীর সেরেং* (২০০৪)
* *অন্নদাতা* (২০০২)
* *দেবদাস* (২০০২)
* *[[মনের মাঝে তুমি]]* (২০০২)
* *ক্যান্সার* (২০০১)
* *হে রাম* (২০০০)
* *শেষ ঠিকানা* (২০০০)
* *শঙ্খ সিঁদুরের দিব্যি* (১৯৯৯)
* *শত্রু মিত্র* (১৯৯৯)
* *স্বপ্ন নিয়ে* (১৯৯৯)
* *[[তুমি এলে তাই]]* (১৯৯৯)

### নির্বাহী প্রযোজক
* "কাহানি ২"
* "মেরি পেয়ারি বিন্দু" (আসন্ন)
* "TE3N" (২০১৬)
* "ডিটেকটিভ ব্যোমকেশ বক্সী"
* "গুণ্ডে"
* *কাহানি* (২০১২)
* *নোবেল চোর* (২০১২)
* *শুকনো লঙ্কা* (২০১০)
* *033* (২০১০)
* *ব্রেক ফেল* (২০০৯)
* *ভায়া দার্জিলিং* (২০০৮)
* *দ্য বং কানেকশন* (২০০৭)

## আরো দেখুন
* পীযূষ গঙ্গোপাধ্যায়
* পরাণ বন্দ্যোপাধ্যায়

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:১৯৬৪-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:কলকাতার চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:বাংলা চলচ্চিত্র অভিনেতা
রাজেশ্বরী চট্টোপাধ্যায়

**রাজেশ্বরী চট্টোপাধ্যায়** (**জন্ম**:২৪ জানুয়ারি  ১৯৯২২-**মৃত্যু**:৩ সেপ্টেম্বর ২০১০) হলেন এক জন ভারতীয় প্রোফেসর ও বিজ্ঞানী।তিনি কর্ণাটক-এর প্রথম মহিলা ইঞ্জিনিয়ার।তিনি ব্যঙ্গালোর এর * ইন্ডিয়ান ইস্টিটিউট অফ সাইয়েন্স* এ নিযুক্ত ছিলেন টেইনার বা শিক্ষিকা হিসাবে।তিনি এক জন ইলেক্ট্র কোমোনিকেশন ইঞ্জিনিয়ারিং এর  চেয়ারপার্স হিসাবে যুক্ত ছিলেন।

## প্রথম জীবন ও শিক্ষা জীবন
২৭ জুলাই ১৯২২ সালে রাজেশ্বরী চট্টোপাধ্যায় ব্রিটিশ ভারত এর অধুনা কর্ণাটক রাজ্যে জন্ম গ্রহণ করেন।তিনি তার ঠাকুমার তৈরি *স্পোশাল ইংলিস স্কুল* এ পড়াশোনা শুরু করেন।এর পর তিনি বিদ্যালয়ের পড়াশোনা শেষ করে ব্যঙ্গালোর এর *সেন্টার কলেজ অফ ব্যাঙ্গালোর* মহাবিদ্যালয়ে ভর্তি হন।ওই কলেজ থেকে তিনি বি.এসসি ও এড.এসসি ডিগ্তি লাভ করেন।তিনি ওই দুই পরীক্ষায় মহিশূর বিশ্ববিদ্যালয় এর মধ্যে প্রথম স্থান অধিকার করেন

## ভারতে কর্মজীবন
thumb|250px|রাজেশ্বরী চট্টোপাধ্যায়ের মূর্তি, বিড়লা শিল্প ও কারিগরি সংগ্রহশালা, কলকাতা, পশ্চিমবঙ্গ, ভারত
১৯৫৩ সালে পিএইচডি ডিগ্রি লাভের পর তিনি ভারতে ফিরে এসে ব্যঙ্গালোর শহরের ইন্ডিয়ান ইন্টিটিউট অস সাইন্স এ একজন কর্মী হিসাবে যোগদেন।কই বছরে ইন্ডিয়ান ইন্টিটিউট অব সাইন্সয়ের কর্মী শিশির কুমার চট্টোপাধ্যায় মহাশয়ের সঙ্গে বিবাহ করেন।রাজেশ্বরী চট্টোপাধ্যায় ও তার স্বামী শিশির কুমার চট্টোপাধ্যায়  মাইক্রোওয়েভ ইঞ্জিনিয়ারিং এর উপর গবেষণা শুরু করেন।তারা একটি গবেষণাগার গড়ে  তোলেন মাইক্রোওয়েভ গবেষণার জন্য।.
একই সময়ে তিনি প্রোফেসর ও ইলেকট্রো কমিউনিকেশন ইঞ্জিনিয়ারিং বিভাগের চেয়ার পার্সন হিসাবে নিযুক্ত হন।তিনি প্রধানত ম্যাগনেটিক থিয়োরি,মাইক্রোওয়েভ টেকনোলজি,ইলেক্ট্রন টিউব সার্কিট, বিষয়ে শিক্ষাদান করতেন।এর পর কিছু বছর ধরে তিনি ২০ জনের করে পিএইচডি টিমের মেন্টর হিসাবে নিযুক্ত ছিলেন।তিনি ১০০ টির বেশি গবেষণা পত্র প্রকাশ  করেছেন এবং কনেক গুলি বই লিখেছেন।

## ব্যক্তিগত জীবন
১৯৫৩ রাজেশ্বরী চট্টোপাধ্যায় বিবাহ বন্ধনে আবদ্ধ হন ইন্ডিয়ান ইন্সিটিউট ও সাইন্স এর প্রোফেসর শিশির কুমার চট্রোপাধ্যায়ের সঙ্গে।তাদের কন্যা ইন্দিরা চট্টোপাধ্যায় ইলেক্ট্র ও বায়োমেডিক্যেল ইঞ্জিনিয়ার এর প্রোফেসর হিসাবে নিযুক্ত রয়েছে নেভাদা বিশ্ববিদ্যালয়ে,রেনো, ইউএসএ।

## পুরস্কার ও সদস্য পদ
* জে সি বোস মেমরিয়াল পুরস্কার,

## তথ্যসূত্র

বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:১৯২২-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী
বিষয়শ্রেণী:বাঙালি পদার্থবিদ
বিষয়শ্রেণী:ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় পদার্থবিদ
বিষয়শ্রেণী:ভারতীয় নারী প্রকৌশলী
বিষয়শ্রেণী:মহীশূর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী পদার্থবিজ্ঞানী
বেশবারমাক

ডান|থাম্ব|240x240পিক্সেল|বিশবারমাক
থাম্ব|শর্পো
**বিশবারমাক**বা **বেশবারমাক** (, , বাশকির; бишбармаҡ, *bişbarmaq*
, তাতার — *পাঁচ আঙুল*) হচ্ছে  মধ্য এশিয়ার যাযাবর তুর্কি জাতির জাতীয় খাবার।

বেশবারমাক অর্থ পাঁচ আঙুল। যাযাবরেরা হাত দিয়ে এই খাবার খায় বলে এর নাম এরকম। সিদ্ধ মাংসকে ছুরি দিয়ে সরু করে কাটা হয়। এরপর সিদ্ধ নুডলসের সাথে মিশিয়ে পেয়াজের সস দেওয়া হয়। বড় গোল গামলায় সাধারণত এটা পরিবেশন করা হয়। সাথে কেসে নামক বাটিতে শর্পা নামে 'ভেড়ার মাংসের ঝোল' পরিবেশন করা হয়। সাধারণত বেসবারমাকের পরে সর্পা পরিবেশন করা হয়।
## প্রস্তুতি
বিশবারমাক তৈরীতে বিশেষ সরঞ্জামের প্রয়োজন নেই। মাংস এবং নুডলস সিদ্ধ করার জন্য একটি পাত্র প্রয়োজন হয়। পাশাপাশি প্রয়োজন হয় পাস্তা প্রস্তুত করার জন্য একটি রোলিং পিন এবং ছুরি। বিশবারমাক একটি সহজ পদ। খু সহজে তৈরি করা যায়। প্রাথমিকভাবে মাংস সিদ্ধ করা হয়। বিশবারমাক মূল সংস্করণে ঘোড়ার মাংস, কেজি এবং সুজুক (ঘোড়া মাংসের পণ্য), মেষশাবকের র‌্যাক ব্যবহৃত হতো।  এটা ঋতুর সঙ্গে পরিবর্তিত হতে পারে। উষ্ণ ঋতুতে বিশবারমাক সাধারণত মাংসের ভেড়ার মাংস ব্যবহার করে রান্না করা হয়। একই সময়ে ময়দা, পানি এবং ডিম ও লবণ ব্যবহার করে খামির তৈরী করে ৪০ মিনিট রেখে দিতে হয়। মাংসের ঝোলে নুডলস ৫-১০ মিনিট সিদ্ধ করা হয়। সিদ্ধ নুডলস এবং ছোট করে কাটা মাংস তবক নামের পাত্রে পেয়াজ, লবণ ও গরম মাংসের ঝোল দিয়ে তৈরী সস চুক বা তুজদুক নামের সস দিয়ে দেয়া হয়। সব কিছু এলোমেলোভাবে মিশয়ে দেয়া হয়। বিশবারমাকে ভালোভাবে টুকরো করা মাংসের ব্যবহার মুরুব্বী ও অতিথিদের প্রতি সম্মান হিসেবে গণ্য হয়। উপস্থাপনাও গুরুত্বপূর্ণ। আতিথেয়তা মধ্য এশিয়ায় খুবই গুরুত্বপূর্ণ। অতিথিদের একটি খালি টেবিলে বসতে আমন্ত্রণ জানানো হয় না। তবে সব অতিথি আসরে একত্রিত হওয়ার পরেই শুধুমাত্র বিশবারমাক পরিবেশন করা হয়। এটা একমাত্র খাবার যা এখনো যাযাবর পরিচয় ধরে রেখেছে কিন্তু কেউই একে তুচ্ছ করে দেখে না।
## পরিবেশন শৈলী
সামাজিক কাঠামোর ভিত্তিতে লিঙ্গ, বয়স এবং পদমর্যাদার উপর নির্ভর করে মাংসের বিভিন্ন অংশ দিয়ে তৈরী বিশবারমাক পরিবেশন করা হয়। বিশেষ অনুষ্ঠানগুলিতে একটি মেষের মাথা টেবিলের উপর পরিবেশিত হয়। এটি সবচেয়ে সম্মানিত ব্যক্তিকে পরিবেশন করা হয় এবং তিনি এর থেকে টুকরো কেটে অন্যান্য খাবারের সংগে অন্যদেরকে পরিবেশন করা হয়।

## তথ্যসূত্র

বিষয়শ্রেণী:মধ্য এশীয় রন্ধনশৈলী
বিষয়শ্রেণী:কিরঘিজ রন্ধনশৈলী
বিষয়শ্রেণী:জাতীয় পদ
বিষয়শ্রেণী:বাসকির রন্ধনশৈলী
বিষয়শ্রেণী:কাজাখিস্তানি রন্ধনশৈলী
বিষয়শ্রেণী:তাতার রন্ধনশৈলী
বিষয়শ্রেণী:মাংসের পদ
বিষয়শ্রেণী:ভেড়ার মাংসের পদ
বিষয়শ্রেণী:নুডুলসের পদ
বিষয়শ্রেণী:উইঘুর রন্ধনশৈলী
বিষয়শ্রেণী:সোভিয়েত রন্ধনশৈলী
বিষয়শ্রেণী:ভেড়ার পদ
শর্বা

**শর্বা, শোর্বা** বা **শোরবা** হচ্ছে একধরনের স্যুপ বা জাউ যা বলকান অঞ্চল, উত্তর আফ্রিকা, পূর্ব ইউরোপ, মধ্য এশিয়া, দক্ষিণ এশিয়া , এবং মধ্যপ্রাচ্যের কুইজিনে পাওয়া যায়।

## বানান রূপগুলো
*শোরবা* শব্দটি এসেছে ফার্সি شور *শোর* ("লোনা") এবং با *বা* ("জাউ") -এর যোগসুত্রে।

ভাষাভেদে এর বিভিন্নভাবে উচ্চারণ হয়ে এসেছে। আসল শব্দ ***শোর্বা*** () থেকে *শোরিবা* (?), *শোরওয়া* (), *শোর্ব্* (), *শুর্পা* (), *শোর্পা* (),*চোর্বা* (), *শোর্পো* () এবং *সোর্পা* ()। দক্ষিণ এশিয়ায় শোরবা হিন্দিতে () এবং উর্দুতে () ঝোল বা স্যুপ উভয়কেই বোঝায়।

## বৈচিত্র্যের

চিত্র:Begova Čorba (Baščaršija in Sarajevo, Bosnia).JPG|বসনিয় শোরবা এবং সমুন রুটি
চিত্র:Ready kurban chorba.JPG|বুলগেরীয় চোর্বা
চিত্র:Shorpo cooking in Kazan.jpg|কিরগিজ শোর্পো রান্নাচড়ানো 
চিত্র:Pileća corba.jpg|সার্বিয় শোর্বা


## তথ্যসূত্র

বিষয়শ্রেণী:তুর্কী স্যুপ
বিষয়শ্রেণী:বসনিয়া ও হার্জেগোভিনা রন্ধনশৈলী
বিষয়শ্রেণী:পাকিস্তানি স্যুপ এবং স্ট্যু
বিষয়শ্রেণী:উজবেক রন্ধনশৈলী
বিষয়শ্রেণী:রোমানীয় রন্ধনশৈলী
বিষয়শ্রেণী:মলদোভা রন্ধনশৈলী
বিষয়শ্রেণী:উইঘুর রন্ধনশৈলী
বিষয়শ্রেণী:তাজিক রন্ধনশৈলী
বিষয়শ্রেণী:বুলগেরীয় রন্ধনশৈলী
বিষয়শ্রেণী:আরব রন্ধনশৈলী
বিষয়শ্রেণী:কাজাখিস্তানি রন্ধনশৈলী
বিষয়শ্রেণী:কিরঘিজ রন্ধনশৈলী
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:ভারতীয় রন্ধনশৈলী
বিষয়শ্রেণী:সোভিয়েত রন্ধনশৈলী
অন্নাপূর্ণি সুব্রমনিয়াম

**অন্নাপূর্ণি সুব্রমনিয়াম** হলেন এক জন ভারতীয় মহিলা জ্যোতিঃষ বিজ্ঞানী।তিনি ব্যাঙ্গালোরের *ইন্ডিয়ান ইন্সটিটিউট অফ অ্যাস্টফিজিক্স* এর যুক্ত রয়েছে।তিনি *তারা গুচ্ছ ও তারাদের জন্ম* এই বিষয়ে কাজ করছেন।.

## শিক্ষা
অন্নাপূর্ণি সুব্রমনিয়াম বিদ্যালয়ের পড়াশোনা শেষ করে ভর্তি হন ভিক্টোরিয়া কলেজ, পালাক্কাড।এর পর তিনি পি.ওইচডি ডিগ্রি লাভ করেন *ইন্ডিয়ান ইন্সটিটিউট অফ অ্যাস্টোফিজিক্স* ব্যঙ্গালোর থেকে ১৯৯৬ সালে।
## কর্মজীবন
অন্নপূর্ণি সুব্রমনিয়ান ইন্ডিয়ান ইন্সটিটিউট অফ সায়েন্স এ ১৯৯০-১৯৯৬ সাল পর্যন্ত গবেষণা করেছেন।এর পর তিনি ১৯৯৮ সালে পোস্ট ডিরেক্টর হিসাবে নিযুক্ত হন এই প্রতিষ্ঠানে।বর্তমানে তিনি বিজ্ঞানী হিসাবে কাজ করে চলেছেন।তিনি ইন্টারন্যাশোনাল অ্যাস্টনমিক্যাল ইউনিয়ন এর সদস্যা।
## গবেষণা
অন্নাপূর্নি সুব্রমনিয়াম এর প্রধান গবেষণার বিষয়-
* তারা গুচ্ছ(open and globular)
* Star formation and pre-MS stars
* Classical Be & Herbig Ae/Be stars
* Galactic structure
* Magellanic Clouds
* Stellar population 

## তথ্যসূত্র

বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতীয় জ্যোতিঃপদার্থবিজ্ঞানী
বিষয়শ্রেণী:২০শ শতাব্দীর ভারতীয় জ্যোতির্বিজ্ঞানী
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:নারী জ্যোতির্বিজ্ঞানী
কাঁটা মান্দার

থাম্ব|ডান|250px|গাছের নিচে ঝরে পড়া কাঁটা মান্দার ফুল
**কাঁটা মান্দার** হল বৃক্ষ জাতীয় সপুষ্পক উদ্ভিদ বিশেষ। এর (বৈজ্ঞানিক নাম: *erythrina fusca*)। এটি Fabaceae পরিবারের সদস্য। ইরিথ্রিনা গণভুক্ত উদ্ভিদ সমূহ একত্রে মান্দার বা মাদার নামে পরিচিত। বাংলাদেশে বেশ কয়েক প্রজাতির মান্দার গাছ দেখতে পাওয়া যায়। কাঁটা মান্দার গাছ **পানিয়া মান্দার** নামেও পরিচিত। বিশ্বকবি রবীন্দ্রনাথ ঠাকুর এই প্রজাতির উদ্ভিদের নাম **পারিজাত** রাখেন।

## আবাসভূমি
বাংলা, গাঙ্গেয় সমভূমি অঞ্চল ও মায়ানমার এর আদি আবাস। বাংলাদেশে গাছটি বরিশাল, পটুয়াখালী, ভোলা, বরগুনা, কক্সবাজার, নোয়াখালী ও গঙ্গার নিম্ন এলাকায় বেশি দেখা যায়। দক্ষিণাঞ্চল ছাড়াও এটি বাংলাদেশের মধ্যাঞ্চলের একটি পরিচিত উদ্ভিদ।

## বর্ণনা
থাম্ব|ডান|250px|কাঁটা মান্দার গাছ
এটি নরম কাণ্ডবিশিষ্ট বৃক্ষ। অসংখ্য কালো বর্ণের কাঁটা দ্বারা কাণ্ড পরিবেষ্টিত। শাখা-প্রশাখা ফ্যাকাশে ধূসর। বাকল গভীরভাবে ফাটা। পাতা সবুজ রঙের। দীর্ঘদিন পর হলদে হয়ে ঝরে পড়ে। শাখার আগায় ফুলের মঞ্জরি হয় এবং একটি মঞ্জরিতে একাধিক ফুল থাকে। বসন্তের শুরুতে ফাল্গুন মাসে গাছে ফুল আসে। ফুল টকটকে লাল (সিঁদুরে রঙ) এবং উজ্জ্বল বর্ণের, ৩.৪—৪.৩ সেন্টিমিটার লম্বা। ফল পড, পাকলে বহিত্বক ফেটে বীজ চারদিকে ছড়িয়ে পড়ে। বীজ কালো, বৃক্কাকার ও মসৃণ।

## ব্যবহার
বাড়ির চারপাশে বেড়া দিতে, জ্বালানি কাঠ হিসেবে ও মাছের ঝাউ (পুকুর কিংবা নদীর অগভীর অংশে মাছ ধরার জন্য গাছের ডাল দিয়ে তৈরি আবাস) দেওয়ার কাজে এ গাছের ডাল ব্যবহার করা হয়। এছাড়াও দেশলাই তৈরিতে এই গাছ ব্যবহৃত হয়। পাকা তেঁতুল, সরিষার তেল ও মান্দারের লাল ফুল চটকিয়ে এক প্রকার চাটনি তৈরি করা হয়, যা বরিশাল এলাকায় ‘তেঁতুল বানানি’ নামে পরিচিত। কাঁটা মান্দার ফুল গ্রামের কিশোর-কিশোরীদের কাছে অতি প্রিয়। ফাল্গুন মাসে গো শালিক পাখি বাসা তৈরির জন্য এ গাছটিকে বেছে নেয়। 

## বংশবিস্তার
বীজের মাধ্যমে এই গাছের বংশবিস্তার হয়। এছাড়া কলমের মাধ্যমেও এর চারা তৈরি করা যায়। বুনো গাছ হওয়ার কারণে যত্ন করার প্রয়োজন হয় না। কাঁটা মান্দার স্বাদু পানি ও জোয়ার-ভাটা এলাকায় ভালো জন্মে। এরা জলের কাছের ঝোপঝাড়ে বেড়ে ওঠে এবং কেটে না ফেললে অনেক বছর বাঁচে।

## বর্তমান অবস্থা
মেহগনি, শিশুসহ আগ্রাসী প্রজাতির গাছের কারণে এ গাছ ধীরে ধীরে গ্রামবাংলা থেকে হারিয়ে যাচ্ছে। তাছাড়া ইটের ভাটায় কাঠের জোগান ও দেশলাই তৈরিতে ব্যবহৃত হওয়ার কারণে পরিণত বয়সের কাঁটা মান্দার দেখা খুবই দুর্লভ।

## স্থিরচিত্রে কাঁটা মান্দার

কাঁটা মান্দার ফুল erythrina fusca.jpg
কাঁটা মান্দারের পাতা সাভার erythrina fusca.jpg
কাঁটা মান্দার গাছ সাভার, ঢাকা erythrina fusca.jpg
কাঁটা মান্দার erythrina fusca, Savar, Bangladesh.jpg
কাঁটা মান্দারের পাতা erythrina fusca.jpg
কাঁটা মান্দার ফুল সাভার erythrina fusca Savar, Dhaka.jpg
Erythrina fusca1.jpg
Erythrina fusca 3689.jpg


## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিপ্রদাস পালচৌধুরী

**বিপ্রদাস পালচৌধুরী** (১৮৫৭ - ২৫ অক্টোবর, ১৯১৪) একজন বাঙালি শিল্পপতি ও বাস্তুকার।

## প্রারম্ভিক জীবন
তার জন্ম হয়েছিল নদীয়ার মহেশগঞ্জে। পিতা মধুসূদন পালচৌধুরী ছিলেন অবিভক্ত নদিয়া জেলার সম্পত্তিশালী জমিদার। বিপ্রদাস কলকাতার প্রেসিডেন্সি কলেজ থেকে এফ.এ পাশ করেন ১৮৭৩ সালে এবং সিভিল ইঞ্জিনিয়ারিং পড়তে ইংল্যান্ডে যান।

## কর্মোদ্যোগ
ইংল্যান্ড থেকে ফিরে তিনি প্রথমে একটি পিতলের কারখানা স্থাপন করেন। পরে বহু টাকা ব্যয়ে চর্ম পরিষ্কারের কারখানা নির্মাণ করেন। বাঙালির শিল্পে উন্নতি ও স্বদেশী দ্রব্য নির্মাণের চেষ্টা করতেন। ইংরেজদের একচেটিয়া চা ব্যাবসায় বাঙালিদের মধ্যে যিনি প্রথম প্রবেশ করেন তাদের মধ্যে বিপ্রদাস পালচৌধুরী অন্যতম। দার্জিলিং এর গয়াবাড়ি টি এস্টেটে ফ্যাক্টরি তৈরি করেন তিনি। আধুনিক মনস্ক ব্যক্তি ছিলেন। সমাজ সংস্কারের চেষ্টায় কন্যাদের প্রত্যেককে উচ্চশিক্ষিত করে ও অসবর্ণ বিবাহ দিয়ে সৎ সাহস ও দৃষ্টান্ত স্থাপন করেছেন। কৃষ্ণনগর - নবদ্বীপ ন্যারো গেজ লাইন প্রতিষ্ঠার জন্যে প্রচুর জমি দান করেছিলেন। তার পুত্রবধূ ইলা পালচৌধুরী ছিলেন নদীয়ার সাংসদ ও বিখ্যাত সমাজসেবী।

## স্মৃতি
তার স্মৃতিতে কৃষ্ণনগর শহরে বিপ্রদাস পালচৌধুরী ইনস্টিটিউট আছে যা জেলার একটি প্রথম সারির ইঞ্জিনিয়ারিং কলেজ হিসেবে পরিচিত। এটি নদীয়া জেলার প্রথম সরকারি ইঞ্জিনিয়ারিং কলেজ। এখানে তার একটি আবক্ষ মূর্তি আছে।

## মৃত্যু
বিপ্রদাস পালচৌধুরী ২৫ অক্টোবর, ১৯১৪ খ্রিষ্টাব্দে লন্ডনে মারা যান।

## তথ্যসূত্র

বিষয়শ্রেণী:১৮৫৭-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি শিল্পদ্যোগী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় শিল্পপতি
বিষয়শ্রেণী:১৯শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:ভারতীয় ভূ-স্বামী
বিষয়শ্রেণী:১৯শ শতাব্দীর ভারতীয় প্রকৌশলী
গঙ্গানারায়ন

**গঙ্গানারায়ণ সিং** () একজন আঠেরোশো শতকের ব্রিটিশবিরোধী ভূমিজ বিদ্রোহের নেতা। তার বিদ্রোহকে ইংরেজরা 'গঙ্গানারায়ণী হাঙ্গামা' নাম দিয়েছিল।

## বিদ্রোহ
ইস্ট ইন্ডিয়া কোম্পানির দমনপীড়ন, উত্তমর্ণ অধমর্ণ আইনের প্র‍য়োগ এবং জমিদারি সংক্রান্ত আইনের পক্ষপাতিত্ব ইত্যাদির কারণে মানভূমের আদিবাসী জমিদারেরা ক্ষুব্ধ হয়। গঙ্গানারায়ণ ছিলেন বরাভূম এলাকার এমনই এক জমিদার যিনি স্থানীয় কৃষকদের একত্রিত করেন। ভূমিজ ও ঘাটোয়াল দের নিয়ে সৈন্যদল গঠন করে বিদ্রোহের সূচনা করেন ১৮৩২ সালে। জিরপা লায়া (জিলপা লায়া) গঙ্গানারায়ণ সিংহের সেনাবাহিনীর প্রধান সেনাপতি হিসেবে নিযুক্ত হন। বর্তমান পুরুলিয়া জেলার বরাবাজার শহরের লবণ দারোগার কাছারি, থানা, ইত্যাদি পুড়িয়ে দেন। তার সৈন্যরা সরকারি দপ্তরে লুঠতরাজ চালাতে থাকলে ব্রিটিশ সেনা মোতায়েন করা হয় কিন্তু দুর্ধর্ষ বিদ্রোহীরা সরকারি ফৌজকে বাঁকুড়া পর্যন্ত পিছু হটিয়ে দেয়। কোল বিদ্রোহীদের তার দলভুক্ত করে বরাভুমের পূর্বাঞ্চলেও আক্রমণ চালান বিদ্রোহী গঙ্গানারায়ণ।

## মৃত্যু
১৮৩২ এর শেষভাগে ব্রিটিশ সরকারের প্রচেষ্টায় বিদ্রোহ দমিত হলে গঙ্গানারায়ণ সিংভূমে পলায়ন করেন। সেখানে খরসোয়ান রাজাদের সঙ্গে যুদ্ধে তার মৃত্যু হয়।

## তথ্যসূত্র

বিষয়শ্রেণী:১৭৯০-এ জন্ম
বিষয়শ্রেণী:১৮৩৩-এ মৃত্যু
বিষয়শ্রেণী:ব্রিটিশ বিরোধী আন্দোলন
বিষয়শ্রেণী:ব্রিটিশ সাম্রাজ্যের বিরুদ্ধে প্রতিরোধ
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:উপমহাদেশীয় আদিবাসী
বিষয়শ্রেণী:ভারতীয় বিপ্লবী
বিষয়শ্রেণী:বেঙ্গল প্রেসিডেন্সি
বিষয়শ্রেণী:ঝাড়খণ্ডের ইতিহাস
কুয়াংশি

**কুয়াংশি** (, আ-ধ্ব-ব ; চুয়াং: **Gvangjish**), যার আনুষ্ঠানিক নাম **কুয়াংশি চুয়াং স্বায়ত্বশাসিত অঞ্চল**, গণপ্রজাতন্ত্রী চীনের একটি স্বায়ত্বশাসিত অঞ্চল। এটি চীনের দক্ষিণ-মধ্য অংশে অবস্থিত। অতীতে এটি ভিয়েতনামের সাথে সীমান্তে অবস্থিত চীনের একটি প্রদেশ ছিল। ১৯৫৮ সালে এটি একটি স্বায়ত্বশাসিত অঞ্চলে পরিণত হয়।

কুয়াংশি চীনের একেবারে দক্ষিণে একটি পর্বতময় অঞ্চলে অবস্থিত। একারণে চীনের ইতিহাসের প্রায় পুরোটা জুড়েই কুয়াংশি চীনা সভ্যতার প্রান্তসীমায় অবস্থিত ছিল। ২২৬ সালে এখানে কুয়াং জেলাটি প্রতিষ্ঠা হবার পর থেকেই অঞ্চলটির নামের সাথে কুয়াং অংশটি  জড়িয়ে যায়। ইউয়ান রাজবংশের শাসনামলে অঞ্চলটিকে প্রদেশের মর্যাদা দেওয়া হয়। কিন্তু ২০শ শতকে এসেও অঞ্চলটিকে একটি উন্মুক্ত, বন্য এলাকা হিসেবে গণ্য করা হত ।

অঞ্চলটির নামের সংক্ষিপ্ত রূপ হল "桂" (ফিনিন: **' ''কুই''; চুয়াং: **')। এই নামটি কুইলিন শহরের নাম থেকে এসেছে; শহরটি মিং ও ছিং রাজবংশের শাসনামলে প্রদেশটির রাজধানী ছিল। অঞ্চলটির বর্তমান রাজধানী হচ্ছে  নাননিং।

## টীকা

## তথ্যসূত্র

বিষয়শ্রেণী:চীনের স্বায়ত্বশাসিত অঞ্চল
বিষয়শ্রেণী:চীনের প্রাদেশিক স্তরের প্রশাসনিক বিভাগ
বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল
ব্রিটিশ ভার্জিন দ্বীপপুঞ্জ

থাম্ব|266x266পিক্সেল|ব্রিটিশ ভার্জিন দ্বীপপুঞ্জের মানচিত্র
**ব্রিটিশ ভার্জিন দ্বীপপুঞ্জ** (ইংরেজি ভাষায়: British Virgin Islands, সংক্ষেপে BVI), সরকারীভাবে শুধু **ভার্জিন দ্বীপপুঞ্জ** নামেও পরিচিত (Virgin Islands), একটি ব্রিটিশ অধিকৃত সামুদ্রিক অঞ্চল। এটি ক্যারিবীয় সাগরে পুয়ের্তো রিকোর পূর্বে অবস্থিত। এই দ্বীপগুলি বৃহত্তর ভার্জিন দ্বীপাঞ্চল-এর অংশবিশেষ গঠন করেছে। এই দ্বীপাঞ্চলে আরও রয়েছে মার্কিন যুক্তরাষ্ট্র ভার্জিন দ্বীপপুঞ্জ এবং স্পেনীয় ভার্জিন দ্বীপপুঞ্জ

ব্রিটিশ ভার্জিন দ্বীপগুলির মোট আয়তন প্রায় । এর মূল দ্বীপগুলি হল টর্টোলা, ভার্জিন গর্ডা, অ্যানেগাডা এবং জস্ট ভ্যান ডাইক। এছাড়াও এতে আরও প্রায় ৫০টি ক্ষুদ্রতর দ্বীপ ও "কে" (cay) আছে। মোট প্রায় ১৫টি দ্বীপে মনুষ্যবসতি আছে। রাজধানী শহরের নাম রোড টাউন; এটি বৃহত্তম দ্বীপ টর্টোলাতে অবস্থিত ( দীর্ঘ ও  প্রশস্ত)। এই দ্বীপগুলিতে মোট প্রায় ২৮ হাজার লোকের বাস, যাদের প্রায় ২৩,৫০০ জন টর্টোলা দ্বীপে বাস করে।

ব্রিটিশ ভার্জিন দ্বীপপুঞ্জের অধিবাসীদেরকে ব্রিটিশ-অধিকৃত সামুদ্রিক অঞ্চলের নাগরিক হিসেবে গণ্য করা হয়। ২০০২ সাল থেকে তারা পূর্ণ ব্রিটিশ নাগরিকত্বের জন্য আবেদন করতে পারেন। যদিও অঞ্চলটি ইউরোপীয় ইউনিয়ন-এর অন্তর্ভুক্ত নয় কিংবা সেখানকার আইনের আওতায় পড়ে না, এর অধিবাসীদেরকে ইউরোপীয় ইউনিয়নের নাগরিক হিসেবেও গণ্য করা হয়।

## তথ্যসূত্র

বিষয়শ্রেণী:ব্রিটিশ সামুদ্রিক অঞ্চল
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:ব্রিটিিশ পশ্চিম ভারতীয় দ্বীপপুঞ্জ
বিষয়শ্রেণী:ক্যারিবীয় অঞ্চলের নির্ভরশীল অঞ্চল
বিষয়শ্রেণী:পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
বিষয়শ্রেণী:ক্যারিবীয় নির্ভরশীল অঞ্চল
বিষয়শ্রেণী:ব্রিটিশ সমুদ্রপার অঞ্চল
বিষয়শ্রেণী:ভার্জিন দ্বীপপুঞ্জ
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:ব্রিটিশ ওয়েস্ট ইন্ডিজ
বিষয়শ্রেণী:১৬৭২-এ প্রতিষ্ঠিত রাষ্ট্র ও অঞ্চল
থাই সরপুটি

**থাই সরপুটি** (বৈজ্ঞানিক নাম: *Barbonymus gonionotus*) (ইংরেজি: Java barb)হচ্ছে **Cyprinidae** পরিবারের *B. gonionotus* গণের একটি স্বাদুপানির মাছ।

## বর্ণনা
দেহ দৃঢ়ভাবে চাপা; পৃষ্ঠদেশ উচু এবং বাঁকা, মাঝে মাঝে পশ্চাৎ কপাল অবতল থাকে। মাথা ছোট; তুণ্ড সুচালো ও মুখ প্রান্তীয়।  থাই সরপুটি ১৯৭৭ সালে থাইল্যান্ড হতে এদেশে আনা হয়। এরা দেখতে অনেকটা আমাদের দেশীয় সরপুটি মাছের মত। তবে এ মাছের বৃদ্ধির হার দেশীয় সরপুটি চেয়ে বেশি।

## বিস্তৃতি
এই প্রজাতির মাছ এশিয়া এবং সমগ্র মেকং অঞ্চলে, বদ্বীপ থেকে শুরু করে থাইল্যান্ডের চিয়াং সং পর্যন্ত পাওয়া যায়।

## চাষ
এ মাছ বেশ শক্ত প্রকৃতির উচ্চ ফলনশীল মাছ।প্রতিকূল পরিবেশে কম অক্সিজেনযুক্ত ও বেশি তাপমাত্রার পানি বেঁচে থাকতে পারে। উৎপাদনে থাই সরপুঁটি রুই জাতীয় মাছের চেয়ে তুলনামূলক অনেক কম খরচে, কম সময়ে সহজতর ব্যবস্থাপনায় বেশি উৎপাদন পাওয়া সম্ভব। মিশ্র চাষ পদ্ধতিতে উন্নত প্রজাতির মাছের সঙ্গেও অত্যন্ত সফলভাবে এ মাছ চাষ করা যায়। একক চাষ পদ্ধতিতে পুকুর প্রস্তত করার পর প্রতি শতাংশে ১.৫-২.০ ইঞ্চি ৬০-৬৫ টি পোনা মজুদ করতে হবে এবং মাছের মোট ওজনের ৪-৬ শতাংশ খাবার দৈনিক ২ -৩ বারে দিতে হয়।

## খাদ্য
ছোট অবস্থায় প্রাকৃতিক ফাইটোপ্লাংকটন ও জুপ্লাংকটন খেলেও বড় হওয়ার পর নরম ঘাস, শেওলা, কলাপাতা, ক্ষুদে পোনা, টেপাপোনা ইত্যাদি খায়। এছাড়া পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।

## চিত্রশালা

Barbon gonion 120127-22832 tsm.JPG
Barbon gonion 120127-22835 tsm.JPG
Barbon gonion 120127-22842 tsm.JPG
 Barb gonio 080526 9691 ltn Sc.jpg


## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:এশিয়ার মাছ
বিষয়শ্রেণী:থাইল্যান্ডের মাছ
বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:থাই রন্ধনশৈলী
বিষয়শ্রেণী:১৮৫০-এ বর্ণিত মাছ
কাটাখালি নদী (দ্ব্যর্থতা নিরসন)

**কাটাখালি নদী** বা **কাটাখাল নদী** দ্বারা সাধারণত নিচের নদীগুলোকে বোঝায়।

**নদী**
* কাটাখাল নদী, বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী।
* কাটাখালি নদী, বাংলাদেশের উত্তর-কেন্দ্রীয় অঞ্চলের মুন্সীগঞ্জ ও চাঁদপুর জেলার একটি নদী।
* কাটাখালী নদী বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী।
* কাটাখালী নদী (গাইবান্ধা) বাংলাদেশের উত্তর-পশ্চিমাঞ্চলের গাইবান্ধা জেলার একটি নদী।
কাটাখালি নদী

**কাটাখালি নদী** বাংলাদেশের উত্তর-কেন্দ্রীয় অঞ্চলের মুন্সীগঞ্জ ও চাঁদপুর জেলার একটি নদী। নদীটির দৈর্ঘ্য ৩১ কিলোমিটার, গড় প্রস্থ ৯৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৮।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মুন্সীগঞ্জ জেলার নদী
বিষয়শ্রেণী:চাঁদপুর জেলার নদী
বিষয়শ্রেণী:মুন্সীগঞ্জ সদর উপজেলা
বিষয়শ্রেণী:মতলব উপজেলা
বিষয়শ্রেণী:টংগিবাড়ী উপজেলা
চীনা

**চীনা** বলতে নিচের যেকোনটি বোঝাতে পারে:
* চীন থেকে আগত, এর অন্তর্ভুক্ত বা এর সাথে সম্পর্কিত কোন কিছু
* চীনের নাগরিক
* চীনা জাতি, চীনা জাতীয়তাবিশিষ্ট লোক, বা চীনের বিভিন্ন জাতির একটি
** *[[চুংহুয়া মিনচু]]* (中华民族), অধিজাতিক চীনা জাতীয়তা 
** হান চীনা, চীন, সিংগাপুর এবং তাইওয়ানে বসবাসকারী প্রধান চৈনিক জাতি
* চীনা ভাষা
বনার কোকসা

**বনার কোকসা** (বৈজ্ঞানিক নাম: *Barilius barila*) () হচ্ছে **Cyprinidae** পরিবারের *Barilius* গণের একটি স্বাদুপানির মাছ।

## বর্ণনা
বনার কোকসা মাছের লম্বা দেহ সরু ও পার্শ্বীয়ভাবে সামান্য চাপা। উভয় চোয়াল দৈর্ঘ্যে সমান ও সম আকৃতির। এদের উপরের চোয়াল পেছনের দিকে চোখের নীচ পর্যন্ত বিস্তৃত। পরিণত মাছের মাথায় সারি সারি ছিদ্রযুক্ত। দেহের উভয় পাশে ৪৩- ৪৬ টি করে আঁইশ আছে। কানকো সোনালী রঙের কিন্তু পাখনা দেখতে গোলাপি রঙের।

## বিস্তৃতি
বাংলাদেশ, ভারত, মায়ানমার, নেপাল অঞ্চলে পাওয়া যায়।

## খাদ্যাভাস
বনার কোকসা মাছ জলজ উদ্ভিদ, ক্রাশটেশিয়ানস, পোকা-মাকড়ের শূককীট ইত্যাদি প্রধান খাদ্য হিসাবে গ্রহণ করে।

## স্বভাব ও আবাসস্থল
এরা পানির উপরিস্তর ও তলদেশ উভয়স্তরেই বাস করে। পাহাড় থেকে নেমে আসা ঝর্ণাধারার সাথে সংযুক্ত জলাশয় এবং পাহাড়ি থেকে বয়ে আসে অগভীর ও স্বচ্ছ নদীতে বাস করে।

## অর্থনৈতিক গুরুত্ব
একক প্রজাতি হিসেব এই মাছের উৎপাদন তথ্য পাওয়া যায় না। তবে এই গণের অন্যান্য মাছের সাথে ধরা পড়ে। বাণিজ্যিকভাবে গুরুত্বপূর্ণ মাছ ধরার ক্ষেত্রে বড়শির টোপ হিসেবে এই মাছটি ব্যবহার করা হয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
ডোরেমন: নোবিতা ইন দ্য ওয়ান-নায়ান স্পেসটাইম ওডিসি

**ডোরেমন: নোবিতা ইন দ্য ওয়ান-নায়ান স্পেসটাইম ওডিসি** (জাপানি: ドラえもん のび太のワンニャン時空伝) হল একটি জাপানি অ্যানিমেটেড চলচ্চিত্র। এটি ফুজিকো ফুজিও রচিত বিখ্যাত *[[ডোরেমন|ডোরেমনের]]* উপর ভিত্তি করে নির্মিত। এটি *ডোরেমন* ধারাবাহিকের ২৫তম চলচ্চিত্র যা ৭ মার্চ ২০০৪ সালে মুক্তি পায়। এই চলচ্চিত্রটির অনুবর্তী পর্ব *[[ডোরেমন: নোবিতা'স ডাইনোসর ২০০৬]]* ২০০৬ সালে মুক্তি লাভ করে।

## অভিনয়ে
* নবুয়ো ওইয়ামা - ডোরেমন 
* নরিকো ওহারা - নোবিতা নোবি 
* মিচিকো নোমুরা - শিজুকা মিনামোতো 
* কাজুয়া তাতেকাবে - তাকেশি জিয়ান গৌদা 
* কানেতা কিমোসুকি - সুনিও হোনেকাওয়া 
* মেগুমি হায়াশিবারা - ইচি/হাচি
* সাকা - ওসামু
* হিতোমি শিমাতানি - চিকো
* তমোকাজু সেকি - দুক
* হিসাও ইগাওয়া - বুলতারো
* মিকা কানাই - শামি
* সাচিকো চিজিমাসু - নোবিতার মা
* আকিকো তাকামুরা - নোবিতার দাদী
* কাজুয়ো আওকি - জিয়ানের মা

## ভারতীয় মুক্তি
১৩ নভেম্বর ২০১৬ তারিখে হাঙ্গামা টিভি ও ২৮ নভেম্বর ২০১৬ তারিখে ডিজনি চ্যানেল(ইন্ডিয়া) এর মুক্তি দেয়।

## তথ্যসূত্র

## গ্রন্থপঞ্জি
* Galbraith IV, Stuart (2008). The Toho Studios Story: A History and Complete Filmography. Scarecrow Press. .

## বহিঃসংযোগ

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের অ্যানিমেশন চলচ্চিত্র
বিষয়শ্রেণী:জাপানি চলচ্চিত্র
বিষয়শ্রেণী:জাপানি ভাষার চলচ্চিত্র
বিষয়শ্রেণী:ডোরেমনের চলচ্চিত্র
বিষয়শ্রেণী:কুকুর বিষয়ক চলচ্চিত্র
বিষয়শ্রেণী:বিড়াল বিষয়ক চলচ্চিত্র
বিষয়শ্রেণী:রোবট চলচ্চিত্র
বিষয়শ্রেণী:সময় ভ্রমণ সম্পর্কে চলচ্চিত্র
বিষয়শ্রেণী:রহস্যদঘাটন চলচ্চিত্র
বিষয়শ্রেণী:২০০৪-এর অ্যানিমে চলচ্চিত্র
রসুলপুর নদী

**রসুলপুর নদী** হল ভারতের পশ্চিমঙ্গ রাজ্যের উপকূলবর্তী একটি নদী। এই নদী হুগথি নদীর একটি উপনদী। এই নদীটি পশ্চিম মেদিনীপুর ও পূর্ব মেদিনীপুর জেলার মধ্য দিয়ে প্রবাহিত হয়েছে। বাগদা নদীটি কালিনগর পর্যন্ত প্রবাহের পর এটি রসুলপুর  নদী নামে প্রবাাহহিত হয়েছে। এই উপনদী গুলি হল- ইটাবেরিয়া খাল, মুগবেরিয়া খাল, পালাবন খাল। নদীটি কাওয়াখালি লাইট হাউজ বা বাতিঘরের কাছে সাগর দ্বীপের বিপরীতে হুগলি নদীতে মিলিত হয়েছে।

## তথ্যসূত্র

বিষয়শ্রেণী:পূর্ব মেদিনীপুর জেলার নদী
বিষয়শ্রেণী:পশ্চিমবঙ্গের নদী
বর্ণ কোকসা

**বর্ণ কোকসা** (বৈজ্ঞানিক নাম: *Barilius barna*) হচ্ছে **Cyprinidae** পরিবারের *Barilius* গণের একটি স্বাদুপানির মাছ।

## বর্ণনা
এদের দেহ গভীর ও চাপা। অঙ্কীয়ভাগ পৃষ্ঠীয়ভাগ অপেক্ষায় অধিক উত্তল। মুখ চির মধ্যম মানের। মুখের হা এর আকৃতি মাঝারী ধরনের এবং সামান্য ঊর্ধ্বাভিমুখী। পরিণত অবস্থায় এদের দেহের বর্ণ হালকা সবুজ-রূপালী এবং দেহের উভয় পাশের পার্শ্বরেখা বরাবর ৯-১১টি গাঢ় নীল বা কালচে বর্ণের উলম্ব দাগ পর্যায়ক্রমে দেখতে পাওয়া যায়। পাখনার বর্ণ লালচে। অন্যদিকে পোনার পৃষ্ঠদেশের বর্ণ ধূসর এবং পাখনাগুলো হলুদাভ হয়।

## বিস্তৃতি
বাংলাদেশ, ভারত, মায়ানমার, নেপাল অঞ্চলে পাওয়া যায়। এছাড়াও দক্ষিণ-পূর্ব এশিয়ার মেকং অববাহিকায় এদের দেখা মেলে। ঠাকুরগাঁয়ের টাঙ্গন নদীতেও কিছু প্রজাতি পাওয়া গিয়েছে। বাংলাদেশের রংপুর এবং দিনাজপুরের নদীতেও এদের দেখা পাওয়া যায়।

## স্বভাব ও আবাস্থল
এদের আবাস্থল উষ্ণজলের স্বাদুপানির পাহাড়ি ঝর্ণা ও ও বড় নদী। এই মাছ গর্ত বহুল তলদেশ বিশিষ্ট পরিষ্কার পাহাড়ি জলধারাতে বিদ্যমান। এরা বাস করে পরিষ্কার জলের নুড়ি পাথর সমৃদ্ধ তলদেশ বিশিষ্ট পাহাড়ি ঝর্ণাধারা ও বড় নদীতে।

## খাদ্যাভ্যাস
এর পানির তলদেশের খাবার খেয়ে থাকে। এরা যেমন তলদেশস্থ অমেরুদণ্ডী প্রাণী খেয়ে থাকে তেমনই জলাশয়ের উপরি স্তরের অমেরুদণ্ডী প্রাণী এমনকি ছোট মাছও খেয়ে থাকে। এদের অনেক সময় উড়ন্ত পতঙ্গ শিকার করেও খেতে দেখা যায়।

## অর্থনৈতিক গুরুত্ব
ভারতে এই মাছের কোন মৎস্য গুরুত্ব পাওয়া যায়না। নেপালে খাবারের মাছ হিসেবে এর গুরুত্ব রয়েছে। পৃথিবীর বিভিন্ন দেশে বাহারি মাছ হিসেবে এর গুরুত্ব রয়েছে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
মুড়িগঙ্গা নদী

**মুড়িগঙ্গা নদী** হল পশ্চিমবঙ্গের হুগলি নদীর একটি শাখা নদী।এটি বরতলা নদী বা চ্যানেল খাঁড়ি হিসাবেও পরিচিত।নদীটি সাগর দ্বীপ এর পূর্ব পাশ দিয়ে প্রবাহিত  হয়েছে।

হুগলি নদীটি বঙ্গোপসাগরে মিলিত হওয়ার কিছু আগে সাগর দ্বীপের উত্তর প্রান্তে হুগলি নদী থেকে মুড়ি গঙ্গা নদী উৎপন্ন হয়ে সাগর দ্বীপের পূর্ব প্রন্ত দিয়ে প্রবাহিত হয়ে বঙ্গোপোসাগের মিলিত হয়েছে।
## আরও দেখুন
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:পশ্চিমবঙ্গের নদী
কালিগঙ্গা নদী

**কালিগঙ্গা নদী**  বাংলাদেশের উত্তর-কেন্দ্রীয় অঞ্চলের মানিকগঞ্জ ও ঢাকা জেলার একটি নদী। নদীটির দৈর্ঘ্য ৭৮ কিলোমিটার, গড় প্রস্থ ২৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালিগঙ্গা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মানিকগঞ্জ জেলার নদী
বিষয়শ্রেণী:ঢাকা জেলার নদী
বিষয়শ্রেণী:সাটুরিয়া উপজেলা
বিষয়শ্রেণী:ঘিওর উপজেলা
বিষয়শ্রেণী:সিঙ্গাইর উপজেলা
বিষয়শ্রেণী:কেরানীগঞ্জ উপজেলা
মাতলা নদী

**মাতলা নদী** হল পশ্চিমবঙ্গের দক্ষিণ চব্বিশ পরগনা জেলার একটি গুরুত্বপূর্ণ নদী। etar nam matla hoyeche jeta eseche matal theke

নদীটি প্রবাহ পথে দুই ভাগে বিভক্ত হয়েছে। একটি প্রবাহ কুলতলি গরানবোস হয়ে সুন্দরবন গেছে অন্য প্রবাহটি বাসন্তি, পাঠানখালি, সূর্যবেড়িয়া হয়ে বিদ্যাধরী নদীতে মিলিত হয়েছে।

বর্ষার সময় মাতলা নদীতে জল প্রবাহ অতিরিক্ত মাত্রায় বেড়ে যায় ফলে নদীটিতে নৌকা বা লঞ্চ চলাচল করা অসম্ভব হয়ে পড়ে আবার শুখা মরশুমে নদীটিতে জলের প্রবাহ কমে যায় ফলে নৌকা বা লঞ্চ নদীর তীরের জেটিতে আসতে পারেনা। বর্ষার সময় নদীটি দুই তীরে প্লাবিত করে বন্যা সৃষ্ট করে। তাই মাতলা নদীর পাড় বরাবর আশেপাশের অঞ্চলের গ্রামগুলিকে বন্যার হাত থেকে রক্ষা করার জন্য বাঁধ দেওয়া হয়েছে।

ক্যানিং শহরে মাতলা নদীর উপর  দীর্ঘ একটি সেতু উদ্বোধন করেন পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য ২০১১ সালের জানুায়ারি মাসে। সেতুটি মাতলা সেতু নামে পরিচিত। এই সেতু ক্যানিং ও বাসন্তীকে যুক্ত করেছে।  সেতুটি অবস্থান করছে

## চিত্রশালা

File:Matla River 1.jpg|মাতলা নদী (ক্যানিং)
File:Matla River 2.jpg|মাতলা নদী (ক্যানিং)
File:Bridge On Matla River.jpg|মাতলা নদীর উপর সেতু
File:Matla River Full View..JPG|মাতলা নদী পূর্ণ দৃশ্য


## আরও দেখুন
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:সুন্দরবন
কালিগঙ্গা নদী (দ্ব্যর্থতা নিরসন)

**কালিগঙ্গা নদী** দ্বারা সাধারণত নিচের নদীগুলোকে বোঝায়।

**নদী**
* কালিগঙ্গা নদী, বাংলাদেশের উত্তর-কেন্দ্রীয় অঞ্চলের মানিকগঞ্জ ও ঢাকা জেলার একটি নদী।
* কালীগঙ্গা নদী (পিরোজপুর), বাংলাদেশের দক্ষিণ-পশ্চিমাঞ্চলের পিরোজপুর জেলা একটি নদী।
* কালীগঙ্গা নদী বাংলাদেশের কুষ্টিয়া-ঝিনাইদহ জেলার উপর দিয়ে প্রবাহিত একটি নদী।